Diari Oficial de la Generalitat Valenciana


Sumari del DOGV 4822, del 18-08-2004 (2004/7932)

RESOLUCIÓ de 14 de juliol de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat dels immobles de 17.688,99 m² i de 3.227,96 m² de superfície, situats Massamagrell (València), avinguda de Nàquera, destinats a institut de batxillerat i formació professional, realitzada per l'ajuntament del dit municipi i per la Mancomunitat de l'Horta Nord, respectivament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4822

Data del DOGV
:   18-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7932


Data del document
:   14-07-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Massamagrell
    * cultura regional
    * propietat immobiliària

RESOLUCIÓ de 14 de juliol de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat dels immobles de 17.688,99 m² i de 3.227,96 m² de superfície, situats Massamagrell (València), avinguda de Nàquera, destinats a institut de batxillerat i formació professional, realitzada per l'ajuntament del dit municipi i per la Mancomunitat de l'Horta Nord, respectivament. [2004/7932]
  
L'Ajuntament de Massamagrell, en sessions plenàries realitzades el dia 24 de juliol de 1997 i 31 de gener de 2001, va acordar la cessió gratuïta a la Generalitat Valenciana de l'immoble de la seua propietat, de 17.688,99 m² de superfície, situat en l'avinguda de Nàquera, de la dita població. Esta cessió va ser elevada a públic en escriptura de cessió unilateral autoritzada per la notària de Massamagrell, senyora Amparo Messana Salinas, el 16 de juliol de 2003.
  
La Mancomunitat de l'Horta Nord va cedir unilateralment a la Generalitat Valenciana l'immoble de la seua propietat de 3.227,96 m² situat a Massamagrell, avinguda de Nàquera, en escriptura pública autoritzada per la notària de Massamagrell, senyora Gracia Lourdes Gregori Romero.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació de les cessions unilaterals dels immobles.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, els immobles queden automàticament afectes al servici públic educatiu i adscrits a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Massamagrell de l'immoble que té 17.688,99 m² de superfície, situat en l'avinguda de Nàquera, de la dita població, que confronta: nord, avinguda de Nàquera de la dita població; sud, sistema general d'equipament públic del sector 4 ?Entre nuclis- del sòl urbanitzable; est, immoble propietat de la Mancomunitat de l'Horta Nord, i oest, camp de futbol municipal.
  
Consta inscrita en el Registre de la Propietat de Massamagrell al tom 2293, llibre 184 de Massamagrell, foli 40, finca 12.319, inscripció 1ª A.
  
La dita cessió va ser elevada a públic en escriptura de cessió unilateral autoritzada per la notària de Massamagrell, senyora Amparo Messana Salinas, el 16 de juliol de 2003.
  
Segon
  
La cessió gratuïta realitzada per l'Ajuntament de Massamagrell, s'efectua amb la condició de destinar l'immoble a la construcció de l'institut de batxillerat i formació professional.
  
Tercer
  
Acceptar la cessió gratuïta realitzada per la Mancomunitat de l'Horta Nord de l'immoble de 3.227,96 m² de superfície, situat a Massamagrell, avinguda de Nàquera, que confronta: nord, avinguda de Nàquera; sud, amb l'Ajuntament de Massamagrell séquia enmig; est, José Juan Torres i Cándida Fenollosa séquia de reg enmig, i per l'oest, Ajuntament de Massamagrell. La dita cessió es va formalitzar unilateralment en escriptura pública autoritzada per la notària de Massamagrell, senyora Gracia Lourdes Gregori Romero amb data 5 d'abril de 2000.
  
Consta inscrita en el Registre de la Propietat de Massamagrell al tom 380, llibre 18 de Massamagrell, foli 235, finca 2.283, inscripció 4ª.
  
Quart
  
Els immobles acceptats s'hauran d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrits a la Conselleria de Cultura, Educació i Esport, a la qual corresponen les competències demanials sobre estos, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 14 de juliol de 2004.- El conseller d'Economia, Hisenda i Ocupació: Gerardo Camps Devesa.